[{"text_idx": "#000004", "text": "Mapio\u2019r Mapiau a Therfynu\u2019r Terfynau: Ymagwedd newydd at ddigido ffynonellau cartograffig hanesyddol o\u2019r 17eg ganrif i\u2019r 19eg ganrif"}, {"text_idx": "#000005", "text": "Mae yna gyfoeth o fapiau hanesyddol o Gymru. Maen nhw\u2019n amrywio o\u2019r arolygon manwl a wnaed gan yr Arolwg Ordnans ar ddiwedd y 19eg ganrif i fapiau ysta\u0302d yr 17eg ganrif a\u2019r 18fed ganrif. Ceir ym mhob ffynhonnell wybodaeth werthfawr am ddefnydd tir, perchenogaeth a nifer yr erwau: darlun manwl o natur y dirwedd ar yr adeg benodol honno. Felly mae astudio\u2019r mapiau amrywiol hyn yn ein helpu i ddeall sut mae\u2019r dirwedd a adnabyddwn heddiw wedi datblygu. Sut bynnag, yr her rydym wedi\u2019i hwynebu erioed mewn perthynas a\u0302\u2019r ffynonellau hyn yw sut i\u2019w harchwilio, eu croesgyfeirio a\u2019u holi\u2019n llawn."}, {"text_idx": "#000006", "text": "Yn y sgwrs hon byddwn yn edrych ar y fethodoleg sy\u2019n cael ei datblygu gan CBHC mewn partneriaeth o fewn prosiect cydweithredol a ariennir gan Ymchwil i\u2019r Celfyddydau a\u2019r Dyniaethau. Nod y prosiect ei hun yw llwyr ddigido amrywiaeth o ffynonellau cartograffig hanesyddol ar gyfer chwe phlwyf ar hyd y ffin rhwng Sir y Fflint a Sir Ddinbych. Dangosir yn y sgwrs sut y gellir dod a\u0302\u2019r holl ffynonellau hyn ynghyd a rhoi bywyd newydd iddynt mewn un amgylchedd GIS cydlynol. Byddwn hefyd yn trafod potensial ac arwyddoca\u0302d ehangach posibl y dull hwn ar gyfer y sector treftadaeth a sectorau eraill."}, {"text_idx": "#000007", "text": "Traddodir y ddarlith am ddim drwy Zoom ac anfonir y gwahoddiad atoch ar o\u0302l i chi drefnu\u2019ch lle. Peidiwch ag anghofio lawrlwytho Zoom os nad ydych wedi gwneud eisoes!"}, {"text_idx": "#000010", "text": "Yn ystod 2021 fe fyddwn ni\u2019n cynnal digwyddiadau arbennig a chyflwyniadau rheolaidd yn gysylltiedig a\u0302\u2019n prosiectau ymchwil presennol. Mae croeso i bawb fynychu\u2019r digwyddiadau ar-lein di-da\u0302l hyn. Caiff yr holl sgyrsiau eu recordio a byddant ar gael yn y man ar sianel YouTube y Comisiwn Brenhinol."}]